María Júlía (skip)

{{Skip
|nafn=María Júlía BA 36|mynd=Die María Júlía im Hafen von Ísafjörður 2 (20901236706).jpg
|alt=María Júlía í Ísafjarðarhöfn
|skipstjóri =
|útgerð=
|þyngd= 137
|lengd= 27,5
|breidd=6,37
|dýpt=3,25
|vélar=425 hestafla díselvél
|hraði= 
|tegund= Eikarskip
|bygging=1950
}}María Júlía''' BA 36 er fyrrum varðskip og björgunarskip sem Landhelgisgæslan notaði frá 1950 til 1969. Skipið var smíðað úr eik í Frederikssund í Danmörku og var heildarkostnaður 1,5 milljónir króna en um 300.000 af þeirri upphæð voru framlög frá slysavarnardeildum á Vestfjörðum. Skipið var nefnt í höfuðið á Maríu Júlíu Gísladóttur frá Ísafirði sem gaf árið 1937 verulegt fjármagn til smíði björgunarskips. Í skipinu var sérútbúin rannsóknarstofa fyrir fiskifræðinga og fyrir sjómælingar. Skipið var því fyrsti vísir að hafrannsóknarskipi á Íslandi.

Talið er að áhafnir skipsins hafi bjargað um tvö þúsund manns.

Árið 1969 seldi Landhelgisgæslan skipið sem var næstu ár notað sem fiskiskip og gert út frá Patreksfirði og Tálknafirði. Til stóð að selja það til Suður-Afríku en árið 2003 keyptu Minjasafn Egils Ólafssonar á Hnjóti og Byggðasafn Vestfjarða skipið með það fyrir augum að gera upp og reka sem safnskip sem gæti siglt milli staða á Vestfjörðum. Árið 2006 var skipið flutt til Patreksfjarðar til viðgerða og árið eftir til Bolungarvíkur og síðan til Þingeyrar.

Skipið var seinna dregið til Ísafjarðar þar sem það lá undir skemmdum sökum skorts á fjármagni til endurbóta á því. Árið 2018 lagði formaður skipulags- og mannvirkjanefndar Ísafjarðarbæjar, Sigurður J. Hreinsson, til að skipinu yrði sökkt á litlu dýpi þar sem það væri aðgengilegt fyrir sportkafara.

Árið 2023 fékkst loks fjármagn til endurbóta og var skipið dregið af Landhelgisgæslunni til Akureyrar þar sem endurbætur hófust.

Heimildir

Tenglar
María Júlía BA 36 á nedsti.is

Flokkur:Byggt 1950
Flokkur:Íslensk varðskip
Flokkur:Íslensk björgunarskip
Flokkur:Íslensk hafrannsóknarskip